ÚRAD  VLÁDY
SLOVENSKEJ  REPUBLIKY
  sekcia vládnej legislatívy

									    Na rokovanie vlády SR
									    Dňa 30. októbra 2002
									    K materiálu č. 7733/2002
									    K bodu č. 49

S T A N O V I S K O
k návrhu zákona, ktorým sa mení a dopĺňa zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov
___________________________________________________________________

I
	Návrh zákona, ktorým sa mení a dopĺňa zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov predkladá na rokovanie vlády predseda Úradu pre štátnu službu Ľ. Plai na základe uznesenia vlády z 23. októbra 2002 č. 1144.

II
	Predložený návrh zákona je jedným z tých opatrení, ktorými sa podľa uzne-senia vlády z 23. októbra 2002 č. 1144 má zrejme v rámci skráteného legislatívneho konania zabezpečiť zníženie štátneho rozpočtu na rok 2003. To, že ide o takéto ko-nanie však nie je uvedené ani v predkladacej správe ani v dôvodovej správe.
Na základe predloženého návrhu sa neuplatní ďalší plat zamestnancom v štát-nej službe v roku 2003, čo má podľa predkladateľa priniesť úsporu v štátnom rozpočte v roku 2003 v čiastke 912 mil. Sk. V návrhu zákona však chýba informácia o prero-kovaní rozpočtových dôsledkov návrhu na štátny rozpočet s Ministerstvom financií Slovenskej republiky.
K ďalším obligatórnym náležitostiam predloženého návrhu konštatujeme, že je potrebné tento materiál doplniť o informáciu týkajúcu sa pripomienkového konania, príp. jeho prerokovania s vybranými subjektami pripomienkového konania.
Návrh zákona nebol predmetom rokovania Legislatívnej rady vlády Slovenskej republiky.

III
	Sekcia vládnej legislatívy Úradu vlády Slovenskej republiky okrem všeobec-ných pripomienok uvedených v časti II tohto stanoviska neuplatňuje ďalšie pripo-mienky a odporúča návrh tohto zákona  s c h v á l i ť v predloženom znení. 

Bratislava 25. októbra 2002
Vypracovala: J. Fischerová

									     Štefan  G r m a n
									      generálny riaditeľ
								           sekcie vládnej legislatívy